નાનાં બાળકો રમવા જાય ત્યારે તેના માવતરોએ કે અન્ય કોઈકે બાળક સાથે રહેવું જ જોઈએ એવી વણમાગી સલાહ આપતો બનાવ રવિવારે સાંજે દાદરની હિન્દમાતા સોસાયટીમાં બન્યો હતો. ૬ વર્ષનો યશ વીરા તેના મિત્રો સાથે શાંતિદૂત હોટેલવાળા ગાર્ડનમાં રમવા ગયો હતો અને ગાર્ડનનો તૂટેલો સિમેન્ટનો બાંકડો તેના પર પડતાં તેનું મોત થયું હતું. યશના મૃત્યુથી હિન્દમાતા સોસાયટીમાં ગમગીની છવાઈ ગઈ છે. નાના-મોટા સૌ બે રાત સૂતા નહોતા. આજે તેનાં દાદા-દાદી અમેરિકાથી આવશે ત્યાર બાદ યશની સ્મશાનયાત્ર નીકળશે.